|  |  |
| --- | --- |
| **Όνομα δραστηριότητας** | Εποικοδομητικό vs Καταστροφικό. |
| **Στόχοι** | Συχνά θεωρούμε τις συγκρούσεις ως κακές ή ατυχείς καταστάσεις που πρέπει να αποφύγουμε πάση θυσία. Στην πραγματικότητα, τις περισσότερες φορές, οι συγκρούσεις είναι ευκαιρίες για να βελτιωθεί μια κατάσταση. Οι συγκρούσεις μας προκαλούν να μάθουμε, να δημιουργήσουμε και να βελτιωθούμε. Γι' αυτό πολλές φορές οι συγκρούσεις αποκαλούνται «μαθηματικά προβλήματα». Οι συγκρούσεις αποτυπώνονται ως άσχημα γεγονότα εξαιτίας των τρόπων με τους οποίους οι άνθρωποι επιλέγουν να ανταποκριθούν σε αυτές. Υπάρχουν πολλοί τρόποι αντίδρασης σε καταστάσεις σύγκρουσης, άλλοι καταστροφικοί και άλλοι εποικοδομητικοί. Αυτή η δραστηριότητα θα βοηθήσει τα παιδιά να κατανοήσουν ότι οι αντιδράσεις μας καθορίζουν εάν οι συγκρούσεις θα οδηγήσουν σε ρήξη ή σε μια παραγωγική επίλυση του προβλήματος. |
| **Περιγραφή** | 1. Χωρίστε σε ομάδες των τριών τα παιδιά.  2. Ζητήστε από κάθε ομάδα να σκεφτεί ένα σενάριο σύγκρουσης. Μπορεί να είναι φανταστικό ή μια σύγκρουση πραγματική από την καθημερινότητά τους.  3. Ζητήστε από κάθε ομάδα να δημιουργήσει μια λίστα με δυο στήλες για το σενάριο που έχουν επιλέξει. Στην μια στήλη θα καταγράψουν τρεις εποικοδομητικούς τρόπους που θα μπορούσαμε να ανταποκριθούμε σε αυτή τη σύγκρουση και στην άλλη στήλη τρεις καταστροφικούς τρόπους. Τονίστε ότι οι εποικοδομητικοί τρόποι πιθανά να οδηγήσουν σε μάθηση, σε επίλυση προβλημάτων και σε καλύτερες σχέσεις, ενώ οι καταστροφικοί τρόποι πιθανά να οδηγήσουν σε κλιμάκωση και εχθρότητα.  4. Ζητήστε από κάθε ομάδα να μοιραστεί το σενάριο που επεξεργάστηκε και τις καταγραφές της με την ολομέλεια.  5. Για κάθε εποικοδομητική και καταστροφική αντιμετώπιση που μοιράζονται, ζητήστε από την ομάδα να σκεφτεί και τις πιθανές συνέπειες.  Σημεία συζήτησης:  -Που έγκειται η δυσκολία να σκεφτούμε εποικοδομητικούς τρόπους διαχείρισης μιας σύγκρουσης όταν βρισκόμαστε μέσα σε αυτήν;  -Οι λίστες μας αναφέρουν μόνο εποικοδομητικούς και καταστροφικούς τρόπους διαχείρισης μιας σύγκρουσης. Υπάρχουν άλλοι τρόποι αντίδρασης που θα επηρέαζαν τη σύγκρουση διαφορετικά;  Παράδειγμα καταγραφής:  *Ο αδερφός μου πάντα φοράει τα ρούχα μου.*  Εποικοδομητικοί τρόποι:  1. Τον ρωτάω εάν ξέρει ποια ρούχα μου ανήκουν. Προσφέρομαι να μαρκάρω τα ρούχα μου ώστε να ξεχωρίζουν από τα δικά του.  2. Φαίνεται να του αρέσει το σορτσάκι μου. Προσφέρομαι να του δείξω από πού το αγόρασα.  3. Του εξηγώ ότι με ενοχλεί να φοράει τα ρούχα μου. Διερευνώ αν ο ίδιος έχει να προτείνει κάποια λύση στο πρόβλημα.  Καταστρεπτικοί τρόποι:  1. Του φωνάζω ή τον χτυπάω όποτε τον βλέπω με τα ρούχα μου.  2. Φοράω τα ρούχα του χωρίς να τον ρωτήσω, αφού εκείνος φοράει τα δικά μου.  3. Αφήνω τα ρούχα μου βρώμικα και άπλυτα προκειμένου να μη θέλει να τα φορέσει. |
| **Τύπος δραστηριότητας** | Ομαδική συζήτηση, τεχνικές διευκόλυνσης της συζήτησης και όπου χρειάζεται, παιχνίδι ρόλων. |
| **Διάρκεια** | Τα βήματα 1 – 3 διαρκούν περίπου 20 λεπτά  Το βήμα 4 διαρκεί περίπου 10-20 λεπτά ανάλογα με το μέγεθος της ομάδας.  Το βήμα 5 διαρκεί περίπου 10 – 15 λεπτά.  Επιπρόσθετα, χρειάζεται χρόνος για συζήτηση. Συνολικά, η δραστηριότητα διαρκεί περίπου 90 λεπτά. |
| **Χώρος & Υλικά** | Ένας χώρος εργασίας για καθορισμένο αριθμό συμμετεχόντων/ουσών, λευκές κόλλες και στυλό. |
| **Μαθησιακά αποτελέσματα** | - Κατανόηση των πέντε βημάτων επίλυσης συγκρούσεων:   1. Προσδιορίστε την πηγή της σύγκρουσης 2. Σκεφτείτε πέρα από το περιστατικό.   iii. Προτείνετε λύσεις  iv. Προσδιορίστε τις λύσεις που μπορούν να υποστηρίξουν οι αντικρουόμενες πλευρές .  v. Συμφωνία.  - Δεξιότητα διαχείρισης δύσκολων συζητήσεων με την χρήση στρατηγικών επίλυσης συγκρούσεων.  - Δυνατότητα δημιουργίας ασφαλούς χώρου με αμοιβαίο σεβασμό. Δεξιότητα αποκλιμάκωσης της σύγκρουσης μέσω συζήτησης και διατήρησης σεβασμού καλλιεργώντας ενσυναίσθηση/αποδοχή για τις αντίθετες απόψεις.  Επιθυμία να διασφαλιστεί ότι όλες οι απόψεις «ακούγονται» ανεξάρτητα από τον τρόπο έκφρασής τους. Να μην επιβάλλεται από κανέναν/καμία η προσωπική του/της άποψη στις άλλες απόψες. |
| **Ενότητα** | Επίλυση συγκρούσεων |
| **Πηγή** | Steve Medlin, καλλιτεχνικός διευθυντής του προγράμματος Collage Arts Voices. Αυτή η άσκηση προήλθε από ένα εβδομαδιαίο μάθημα θεάτρου για άτομα ηλικίας 16+, αλλά μπορούσε να εφαρμοστεί σε οποιαδήποτε ηλικιακή ομάδα. |